钦定古今图书集成/明伦汇编/官常典/第723卷 > 石昉 刘化源
## 钦定古今图书集成/明伦汇编/官常典/第723卷 > 石昉 刘化源

按《饶州府志》：“昉字德辉，乐平人。登宣和六年进士，授
陇州司工曹事，以靖康元年之官。明年，金兵入陕，陜
之官吏比比失守，惟陇守刘化源誓死不去，檄昉权
倅，与昉画地分守。力不支，金兵执之，勒换授。昉执不
可，尽室二十三人驱之北去，拘置邠州。洪皓留北，与
昉时相闻，左右二帝于五国城，与刘化源俱以不屈”
死之。